EkBass/fiwiki-20250220-pages-articles huggingface dataset:
Olga Graf

Olga Graf (, s. 15. heinäkuuta 1983) on venäläinen pikaluistelun olympia- ja MM-mitalisti. Graf saavutti Sotšin olympialaisissa 2014 pronssia 3 000 metrillä ajalla 4.03,47 ja joukkuetakaa-ajossa. 5 000 metrillä hän sijoittui neljänneksi. Graf sai hopeaa yleisluistelun MM-kilpailuissa Heerenveenissä 2014. Viidenneksi hän sijoittui 2017. Matkakohtaisissa MM-kilpailuissa hän on saanut joukkuetakaa-ajossa pronssia 2015, 2016 ja 2017. Lisäksi hän on sijoittunut 1 500 metrillä seitsemänneksi 2016 ja 2017, 3 000 metrillä kymmenenneksi 2012, kahdeksanneksi 2015 ja 2016 ja seitsemänneksi 2017 sekä 5 000 metrillä neljänneksi 2012, yhdeksänneksi 2013 ja viidenneksi 2015. Matkakohtaisissa EM-kilpailuissa Graf on saavuttanut hopeaa joukkuetakaa- ajossa 2018. Yleisluistelun EM-kilpailuissa hän on ollut kahdeksas 2012, kuudes 2013 ja 2014, neljäs 2015, seitsemäs 2016 ja viides 2017. Graf on sijoittunut maailmancupin 3 000/5 000 metrin yhdistetyssä cupissa seitsemänneksi kaudella 2012–2013 sekä neljänneksi kausilla 2013–2014 ja 2015–2016. Maailmancupin osakilpailussa hän on sijoittunut neljä kertaa kolmanneksi 3 000 metrillä sekä kerran 1 500 ja 5 000 metrillä. == Henkilökohtaiset ennätykset == Matka Aika Paikka Päivä 500 m 39,84 Heerenveen 22. maaliskuuta 2014 1 000 m 1.19,79 Kolomna 16. lokakuuta 2011 1 500 m 1.55,67 Heerenveen 23. maaliskuuta 2014 3 000 m 4.01,31 Calgary 7. marraskuuta 2015 5 000 m 6.55,77 Sotši 19. helmikuuta 2014 == Lähteet == Luokka:Venäläiset pikaluistelijat Luokka:Venäläiset olympiamitalistit Luokka:Vuonna 1983 syntyneet Luokka:Elävät henkilöt
Elin Granholm

Elin Edit Johanna Granholm-Hedenheim (2. helmikuuta 1902 New York – 30. elokuuta 1981 Kokkola)Kuolinilmoitus, Lärarinnan Elin Edit Johanna Hedenheim, Österbottningen, 1981, No 199, sivu 2, julkaistu 2.9.1981 oli suomalainen opettaja ja ruotsin kielellä kirjoittanut runoilija. Elin Granholmin vanhemmat olivat Adolf ja Johanna Granholm. Hän oli naimisissa rakennusmestari Verner Rafael Olof Hedenheimin kanssa. Granholm toimi vuodesta 1938 alakoulun opettajana Sokojan kylässä Kokkolan lähellä. == Teoksia == * Toner. Övre- Korplax G:la Karleby, Vasa 1925 == Lähteet == * * Svenskt författarlexikon 1. 1900-1940 (Projekt Runeberg) === Viitteet === Luokka:Suomenruotsalaiset kirjailijat Luokka:Vuonna 1902 syntyneet Luokka:Vuonna 1981 kuolleet
Henry Eskelinen

Henry Eskelinen (s. 2. tammikuuta 1970 Joensuu) on suomalainen entinen jääkiekkomaalivahti. Hän pelasi urallaan yhteensä 26 SM-liigaottelua Joensuun Kiekko-Pojissa, mutta pelasi suurimman osan urastaan kuitenkin alemmissa sarjoissa. Eskelinen pelasi myös varsin menestyksekkäästi ikäkausimaajoukkueissa. ==Ura== ===Seuraura=== Eskelinen on Joensuun Kiekko- Poikien kasvatti. Hän esiintyi seuran miesten joukkueessa luukkuvahtina yhden I-divisioonaottelun verran kausina 1986–1987 ja 1987–1988.Henry Eskelinen profile - Hенрй Ескелинен Профиль - Eurohockey.com Kaudella 1988–1989 Eskelinen sai ensimmäiset pelinsä I-divisioonassa, jossa hän pelasi 17 runkosarjaottelua torjuntaprosentilla 91,14%. Hän toimi kakkosmaalivahtina Juha Jääskeläiselle (torjuntaprosentti 90,83%) ja he valloittivat yhdessä koko sarjan maalivahtitilaston kärjen. JoKP voitti I-divisioonan runkosarjan ja nousi kauden päätteeksi SM-liigaan. Kaudella 1989–1990 Eskelinen jatkoi SM- liigassa JoKP:n kakkosmaalivahtina Jääskeläiselle ja pelasi 18 runkosarjaottelua. Hänet valittiin kauden päätteeksi liigan tulokkaiden tähdistökentälliseen. Seura jäi kuitenkin runkosarjassa viimeiseksi ja putosi seuraavaksi kaudeksi takaisin I-divisioonaan. Eskelinen jäi kaudella 1990–1991 Jääskeläistä huomattavasti vähemmälle peliajalle ja pelasi vain kaksi ottelua. JoKP nousi taas SM-liigaan kaudeksi 1991–1992. Eskelinen pelasi kahdeksan ottelua, mutta putosi kauden mittaan joukkueen maalivahtihierarkiassa kolmanneksi, kun Tapparassa kauden aloittanut Juha Virenius pelasi loppukautensa JoKP:n ykkösmaalivahtina. Joukkueen kausi päättyi taas putoamiseen I-divisioonaan. Vuosina 1995–1999 Eskelinen pelasi II-divisioonaa Iisalmen Peli-Karhuissa. Uransa viimeisen kauden 1999–2000 hän pelasi samaa sarjaa Kajaanin Hokissa. ===Maajoukkueura=== Eskelinen pelasi alle 20-vuotiaiden MM-kilpailuissa vuosina 1989 ja 1990. Hänet palkittiin jälkimmäisessä turnauksessa Mika Strömbergin ja Mika Välilän kanssa Suomen parhaina pelaajina. Eskelinen pelasi myös alle 18-vuotiaiden EM-kilpailuissa vuonna 1988, jolloin hän voitti hopeaa. Eskelinen palkittiin turnauksen parhaana maalivahtina. ==Lähteet== * * ===Viitteet=== Luokka:Suomalaiset jääkiekkomaalivahdit Luokka:Vuonna 1970 syntyneet Luokka:Elävät henkilöt
Sauvasekoitin

Sauvasekoitin on sähkötoiminen, ruoanlaitossa käytettävä pienkodinkone. Sauvasekoitin koostuu kolmesta osasta: Runko, jonka sisällä on moottori; varsi (tai sauva) sekä leikkuuterä. Sen muodot vaihtelevat soseuttamiseen suunnatusta perusmallista lisävarusteelliseen, lähes monitoimikonetta vastaavaan malliin.https://yhteishyva.fi/koti/sauvasekoitin-ostajan- opas/article-179324 Joihinkin malleihin on saatavilla lisävarusteena muun muassa raastin, yleisleikkuri, silppuri ja vatkain. Sauvasekoitin on tehosekoitinta ja monitoimikonetta pienempi ja kevyempi laite. Sauvasekoittimen patentoi sveitsiläinen Roger Perrinjaquet vuonna 1950 ja tuotantoon laite tuli muutama vuosi myöhemmin. == Lähteet == Luokka:Keittiökoneet
Hilma Heikkilä

Hilma Alina Heikkilä (5. marraskuuta 1902 Ylivieska – 11. joulukuuta 1975 Ylivieska) oli suomalainen toiminnanjohtaja ja runoilija. Heikkilän vanhemmat olivat suutari, pientilan omistaja Akseli Vilhelm Heikkilä ja Helmi Sofia Lindgren. Hän kävi kansakoulun ja opiskeli sitten 1926–1927 Suomen Nuoriso- Opistossa Mikkelissä. Heikkilä toimi Keski-Pohjanmaan nuorisoseuran sihteerinä ja toiminnanjohtajana 1927–1939. Hän oli vuodesta 1939 Naisten Raittiuskeskuksen sihteerinä Helsingissä ja sotavuosina Turussa Suomen Huollon työntekijänä. Sodan jälkeen Heikkilä oli Maalaisliiton Naisten Varsinais- Suomen piirin toiminnanjohtajana 1947–1952 ja Oulun piirin toiminnanjohtajana 1952–1955. Viimeksi Heikkilä oli 1954 perustetun Maaseudun terveys- ja lomahuolto-järjestön toiminnanjohtajana 1955–1968. == Teoksia == * Keski- Pohjanmaan nuorisoseuran 15-vuotisjulkaisu : 1918 - 1933. Keski-Pohjanmaan nuorisoseura, Kokkola 1933 * Runoja ; tekijät Hilma Heikkilä, Anna Saari. Keski-Pohjanmaan kirjapaino, Kokkola 1935 * Keski-Pohjanmaan nuorisoseuran 20-vuotisjulkaisu ja vuosikertomukset toimintavuosilta 1934-1935, 1935-1936 ja 1936-1937. Keski-Pohjanmaan nuorisoseura, Kokkola 1938 * Hilma Heikkilän runoja ; toim. Annikki Wiirilinna. Keski-Pohjanmaan nuorisoseura, Kokkola 1978 == Lähteet == * * Kirjasampo.fi : Hilma Heikkilä * KirjastoVirman henkilögalleria : Hilma Heikkilä Luokka:Suomalaiset runoilijat Luokka:Vuonna 1902 syntyneet Luokka:Vuonna 1975 kuolleet
Neverwas – Satumaa

Neverwas – Satumaa () on vuonna 2005 ensi-iltansa saanut Joshua Michael Sternin ohjaama ja käsikirjoittama yhdysvaltalais-kanadalainen fantasiaelementtejä sisältävä jännitysdraamaelokuva. Elokuvan pääosia tähdittävät Aaron Eckhart, Ian McKellen, Brittany Murphy, William Hurt, Nick Nolte, Alan Cumming ja Jessica Lange. Neverwas – Satumaa on ohjaaja Sternin ohjausdebyytti. ==Juoni== Huippupsykiatri Zach Riley (Aaron Eckhart) pääsee töihin yksityiseen Millwoodin psykiatriseen hoitolaitokseen, jossa hänen menestynyt lastenkirjailijaisänsä T. L. Pierson (Nick Nolte) oli hoidettavana ennen kuin teki itsemurhan 25 vuotta sitten. Millwoodissa Riley tutustuu isänsä hyvin tunteneeseen potilaaseen Gabriel Finchiin (Ian McKellen). T. L. Piersonin luomasta fantasiamaailmasta paljon tietävän Gabriel Finchin avulla Riley alkaa selvittää totuutta menneisyydestä ja isästään. Salaisuuksien tullessa päivän valoon Riley tarvitsee lapsuudenystävänsä Maggie Paigen (Brittany Murphy) apua. ==Näyttelijät== ==Tuotanto== Neverwas – Satumaa kuvattiin syksyllä vuonna 2004. Elokuva kuvattiin Nelsonin ja Vancouverin kaupungeissa Kanadan Brittiläisessä Kolumbiassa. ==Julkaisu ja vastaanotto== Neverwas – Satumaa sai ensi-iltansa Kanadassa Toronton elokuvajuhlilla 9. syyskuuta vuonna 2005. Elokuvaa esitettiin myös Yhdysvaltain elokuvajuhlilla, muun muassa Newport Beachin elokuvajuhlilla 20. huhtikuuta vuonna 2006. Neverwas – Satumaa pääsi teatterilevitykseen vain Bulgariassa ja Malesiassa vuonna 2006. Bulgariassa ja Malesiassa elokuva tuotti yhteensä noin 12 000 dollaria. Muuten elokuva julkaistiin suoraan DVD:lle; muun muassa Yhdysvalloissa 3. heinäkuuta 2007 ja Suomessa 11. maaliskuuta 2009. Elokuvalla on Rotten Tomatoes -sivustolla 14 prosentin "mätä" arvosana, joka perustuu seitsemään arvosteluun, joista yksi on positiivinen ja kuusi negatiivisia. ==Lähteet== ==Aiheesta muualla== * * * * Neverwas – Satumaa Rotten Tomatoesin sivuilla * Neverwas – Satumaa TCM Movie Databasessa * Neverwas – Satumaa -elokuvan arvostelu The New York Timesin sivuilla Luokka:Vuoden 2005 kanadalaiset elokuvat Luokka:Vuoden 2005 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Yhdysvaltalaiset jännityselokuvat Luokka:Yhdysvaltalaiset draamaelokuvat
Virama

Virama on yleisnimitys useissa abugida-kirjaimistoissa esiintyvälle tarkkeelle, jota käytetään ilmaisemaan konsonanttia normaalisti seuraavan vokaalin puuttumista. Pelkkä konsonantti ilman tarketta kuvaa konsonantista ja kirjaimiston oletusvokaalista koostuvaa tavua, ja haluttaessa kirjoittaa konsonantti ilman oletusvokaalia tämän puuttuminen merkitään viramalla. Sana virama (विराम, virāma) tulee sanskritista ja tarkoittaa ”lopettamista” tai ”pysähtymistä”. Viramalla on erilaisia nimiä eri kielissä. Hindiksi sen nimi on halant, bengaliksi hasanta, malajalamiksi candrakkala, marathiksi virama, teluguksi virāmamu ja tamiliksi puḷḷi. == Käyttöesimerkkejä == Kirjaimisto Viraman käyttö Huomautuksia Bengalilainen ক ka → ক্ k Devanagari क ka → क् k Gudžaratilainen ક ka → ક્ k Viramaa käytetään lähinnä sanskritista peräisin olevissa lainasanoissa. Gurmukhi ਕ ka → ਕ੍ k Viramaa käytetään joskus sanskritia mukailevassa tekstissä ja sanakirjoissa. Pandžabia kirjoitettaessa se jätetään yleensä merkitsemättä. Kannadalainen ಕ ka → ಕ್ k Malajalamilainen ക ka → ക് k Samalla tarkkeella merkitään joissakin tapauksissa vokaalia . Orijalainen କ ka → କ୍ k Tamililainen க ka → க் k Telugulainen క ka → క్ k Thailainen ก ka → ก์ k == Lähteet == * === Viitteet === Luokka:Tarkkeet
Berkut

Berkut voi tarkoittaa ainakin seuraavia: * maakotka venäjän ja ukrainan kielellä. * Arthur Berkut, venäläinen laulaja. * Berkut, Ukrainan poliisin erikoisyksikkö, joka lopetettiin Ukrainan vallankumouksen seurauksena. * Berkut 360, yhdysvaltalainen tee-se-itse-lentokone. * Berkut Air, kazakstanilainen lentoyhtiö. * berkut, venäläinen avaruuspuku. * Berkut- kivääri, puoliautomaattinen venäläinen kivääri. * S-25 Berkut, neuvostoliittolainen ilmatorjuntaohjusjärjestelmä. * Suhoi Su-47 Berkut, venäläinen hävittäjäprototyyppi.
Ecuador Reloaded

Ecuador Reloaded on saksalaisen Sash!-yhtyeen kappale heidän toiselta kokoelma-albumiltaan 10th Anniversary. Sen julkaisi Blanco y Negro Records albumin ensimmäisenä singlenä vuonna 2007. Kappale on uudelleenjulkaistu versio yhtyeen vuonna 1997 julkaisemasta menestyskappaleesta ”Ecuador”. Toisin kuin alkuperäinen kappale, "Ecuador Reloaded" ei saavuttanut suurta menestystä, sillä sen ainoiksi listamerkinnöiksi jäivät Britannian singlelistan 89. sija sekä Espanjan singlelistan 17. sija. ==Kappalelista== CD-single * 1. Ecuador (Original Extended) - 5:56 * 2. Ecuador (2007 Extended) - 5:21 * 3. Ecuador (Javi Mula & Joan Reyes Remix) - 7:33 ==Listasijoitukset== Listat (2007) Paras sijoitus Espanja (PROMUSICAE) 17 Iso-Britannia (Britannian singlelista) 89 ==Lähteet== Luokka:Vuoden 2007 kappaleet Luokka:Sash!:n kappaleet Luokka:Adrian Rodriguezin kappaleet
Cache on a stick

Cache on a stick tai COASt on pakkausstandardi irrallisille L2-välimuistiksi tarkoitetuille SRAM-moduuleille. COASt-moduulit muistuttivat ulkomuodoltaan suuria SIMM-moduuleita ja olivat yleisiä 1990-luvun puolivälin IBM PC -yhteensopivissa ja Macintosh-tietokoneissa. Nykyisissä tietokoneissa COASt- moduulit ovat erittäin harvinaisia, sillä L2-välimuisti on useimmiten integroitu joko prosessoriin tai emolevyyn. Motorola määritteli COASt-moduulin standardileveydeksi 4,33 ja 4,36 tuumaa (110 ja 111 mm) ja -korkeudeksi 1,12-1,16" (28-29 mm). COASt-muisteja oli mahdollista löytää Applen Machintosheista 1990-luvun alusta sen puoliväliin, jolloin ne katosivat Macintoshin siirtyessä PowerPC-alustaan. Myös Intel käytti COASt-muisteja Pentium-järjestelmissään aina vuoteen 1998 asti (Pentium MMX). COASt-paikka löytyi muun muassa Intelin piirisarjoista 430VX ja 430TX. Myöhemmin Intel yhdisti COASt-moduulin toiminnot prosessoreihinsa, jolloin syntyi Slot 1 suoritinkotelointi, jossa oli prosessori ja välimuistit erillisillä siruilla. ==Lähteet== *COASt Modules, PCGuide, 17. huhtikuuta 2001. *Cache Module Physical Installation Procedure, PCGuide, 17. huhtikuuta 2001. *Renn, Brian. The Cache Guide: What is COASt?, 12. joulukuuta 1998. Luokka:Tietokonetekniikka
ETO Park

ETO Park on Unkarissa Győrin kaupungissa sijaitseva jalkapallostadion. Vuonna 2008 valmistunut stadion korvasi samalla paikalla sijainneen Stadion ETO:n, joka oli rakennettu 1967. Samassa kompleksissa toimii myös muun muassa ostoskeskus, hotelli ja jalkapalloakatemia. ETO Park on Győri ETO FC:n kotikenttä. Myös Unkarin jalkapallomaajoukkue on pelannut stadionilla muutamia otteluitaan, kohdaten muun muassa Suomen maaliskuussa 2014. == Lähteet == *ETO Parkin kotisivut *Soccerway Luokka:Unkarin jalkapallostadionit
Corsair Gaming

Corsair Gaming, Inc. (kutsutaan yleisesti nimellä Corsair) on yhdysvaltalainen tietokoneiden oheislaitteita ja komponentteja valmistava yritys. Sen pääkonttori on Fremontissa Kaliforniassa, ja se on rekisteröity Delawareen. == Historia == Aikaisemmin Corsair Components ja Corsair Memory -nimillä tunnettu yritys perustettiin alun perin Kaliforniassa vuonna 1994 nimellä Corsair Microsystems, ja se valmisti COASt-moduuleiksi kutsuttuja L2-välimuisteja OEM- valmistajille. Yhtiö joutui kuitenkin pian siirtymään DRAM-muistien valmistukseen, kun Intel integroi L2-välimuistin Pentium Pro -prosessoreihinsa ja lopetti näin ulkoisten COASt-moduulien tarpeen. Vuonna 2002 yhtiö alkoi toimittaa tietokoneharrastajille suunniteltuja DRAM-moduuleita, jotka sopivat harrastajien keskuudessa yleiseen ylikellottamiseen. Muistimoduuleiden lisäksi Corsair alkoi valmistaa vähitellen myös muita tietokoneiden komponentteja. == Tuotteet == * DRAM- ja DIMM-muistit * USB-muistit * tietokoneiden virtalähteet * tietokoneiden kotelot * Ilma- ja vesijäähdyttimet prosessoreille, muisteille ja koteloille * SSD-levyt * Headsetit * Mekaaniset pelinäppäimistöt * Pelihiiret * Hiirimatot == Aiheesta muualla == * Viralliset sivut Luokka:Laitteistovalmistajat Luokka:Yhdysvaltalaiset elektroniikkayhtiöt Luokka:Tietotekniikan tuotemerkit
Kangaslampi (Jyväskylä)

Kangaslampi on asuinalue Jyväskylässä Huhtasuon kaupunginosassa. Alue sijaitsee noin kuuden kilometrin päässä Jyväskylän keskustasta. Kangaslammella on liikerakennus, jossa sijaitsee lähikauppa ja parturi-kampaamo. Alueen välittömässä läheisyydessä sijaitsee lisäksi monia erilaisia palveluja tarjoava Huhtakeskus. Kangaslammella on myös huomattavan suuri lasten leikkikenttä sekä vuonna 2009 avattu parkourpuisto. Kangaslampi koostuu pääosin 1970-luvulla rakennetuista elementtikerrostaloista.Tyvelä, Hanna: 1970-luvun lähiökeskusta rakennettuna kulttuuriympäristönä: kompaktikaupunki Jyväskylän Huhtasuolla. Pro gradu -tutkielma. Jyväskylän yliopisto. http://urn.fi/URN:NBN:fi:jyu-201606273355 Kangaslampi on myös Jyväskylän tilastoalueen nimi, joka on huomattavasti Kangaslammen asuinaluetta laajempi alue. Tilastoalue sisältää koko Huhtasuon kaupunginosan (Eteläisen Palokankaan pienaluetta lukuun ottamatta) sekä Ankeriasjärven kaupunginosaan kuuluvan Vääräjärven pienalueen. == Historiaa == Ennen alueen asuttamista paikalla sijaitsi vuosina 1935–1968 toiminut taimitarha. Kangaslammen asuinaluetta alettiin rakentaa ensimmäisenä Huhtasuon asumalähiöistä. Alueen rakentaminen alkoi vuonna 1971, ja ensimmäiset talot valmistuivat seuraavan vuoden aikana Laikuttajantielle. Suurin osa alueen rakentamisesta tapahtui vuosina 1973–1974. == Lampi == Kangaslampi on myös alueella sijaitsevan lammen nimi. Rannalla sijaitsee uimaranta. == Kuvia == Tiedosto:Kangaslampi.jpg|Alueella sijaitseva lampi. Tiedosto:Kangaslampi Huhtasuo.jpg|Alueen kerrostaloja. Tiedosto:Kangaslampi Jyväskylä.png|Kerrostaloasutusta. ==Aiheesta muualla== * ==Lähteet== Luokka:Huhtasuo
Hopeasormuksen taika

Hopeasormuksen taika on Maijaliisa Dieckmannin kirjoittama historiallinen nuortenkirja. Se on Hopeasormus-kirjasarjan ensimmäinen osa ja sijoittuu 1800-luvulle. Sarjan seuraavat osat ovat Keisari ratsastaa kaupunkiin ja Kolme hopeasormusta. Kirja ilmestyi vuonna 2002 ja sen julkaisi Tammi. Kirjan päähenkilöitä ovat ystävykset Ella, Stiina ja Karoliina. == Lähteet == http://www.kirjasampo.fi/fi/kulsa/saha3%253Au9a9d7cd1-b899-4821-94b3-d01c30c9914c Luokka:Vuoden 2002 kirjat
Savannikäärmekotka

Savannikäärmekotka (Circaetus pectoralis) on haukkojen heimon sukuun kuuluva lintu. Sitä tavataan laajalti Itä-Afrikassa ja eteläisessä Afrikassa Angolassa, Botswanassa, Burundissa, Keski-Afrikan tasavallassa, Kongossa, Kongon demokraattisessa tasavallassa, Etiopiassa, Keniassa, Lesothossa, Malawissa, Mosambikissa, Namibiassa, Ruandassa, Somaliassa, Etelä-Afrikassa, Etelä-Sudanissa, Sudanissa, Swazimaassa, Tansaniassa, Ugandassa, Sambiassa ja Zimbabwessa. Lajia esiintyy joillakin alueilla harvakseltaan, joillakin se taas on yleinen. Laajan esiintymisalueen vuoksi sen kokonaislukumäärä voi olla viisinumeroinen. Laji elä savannien ja arojen aukeilla alueilla ja metsien aukoissa 3400 metrin korkeuteen saakka.Birdlife.org viitattu 6.3.2014 ==Lähteet== Luokka:Käärmekotkat
One Eyed Jacks

One Eyed Jacks on brittiläisen Spear of Destiny -yhtyeen studioalbumi vuodelta 1984. Albumin on kustantanut Chrysalis Music Ltd. Tuottaja on Nick Tauber ja miksaajat Gary Langan ja (yhden kappaleen osalta) Pete Wilson. Yhtyeen jäsenistä Kirk Brandon ja Stan Stammers olivat aikaisemmin perustamassaan Theatre of Hate -yhtyeessä. Spear of Destinyn tiedotusta on hoitanut Burning Rome Records, 25 Denmark Street, London WC2. Se oli aikaisemmin Theatre of Hatea varten perustettu levy-yhtiö ja sen johtajana ja Theatre of Haten managerina toimi Terry Razor. == Kappaleet == Kaikki kappaleet kirjoittanut Kirk Brandon. ; Sivu 1 # Rainmaker – 2:53 # All You Young Men (tai Young Men) – 3:09 # Everything You Ever Wanted – 4:33 # Don’t Turn Away – 3:37 # Liberator – 3:36 ; Sivu 2 # Prisoner of Love – 3:34 (miksaus: Pete Wilson) # Playground of the Rich – 3:30 # Forbidden Planet – 3:12 # Attica – 2:31 # These Days Are Gone – 5:36 == Kokoonpano == * Kirk Brandon – laulu, kitara * Micky Donnelly – saksofonit * Neil Pyzer – kosketinsoittimet, saksofonit, piccolo * Alan St. Clair – kitara * Stan Stammers – basso * Dolphin Taylor – rummut, laulu == Muuta == LP-levyn * kannen valokuvat: David Levine, Steve Rapport * design: JB * kannen valmistaja: Shorewood Packaging Co. Ltd. * valmistusmaa: Hollanti * jakelu: CBS Records / CBS Disques S.A. == Lähteet == * Spear of Destiny LP One Eyed Jacks (CBS Records / Epic EPC 25836) 1984 Luokka:Vuoden 1984 albumit Luokka:Brittiläiset punkalbumit Luokka:Post-punk- albumit
Pakkaustarvike

Pakkaustarvikkeet ovat tuotteiden pakkaamisessa varsinaisten suojaavien ja peittävien pakkausmateriaalien lisäksi tarvittavia lisäosia ja -materiaaleja, kuten:Pakkausalan tuoteluettelo , Pakkausyhdistys ry. Viitattu 14.3.2014. *pakkausmerkintöihin käytettävät tarra- ja muut etikettimateriaalit *pakkausten sulkemiseen tarvittavat liimat, teipit, tarrat, narut, nauhat, vanteet, niitit, korkit, kannet, sinetit yms. *pakkausten sisälle tarvittavat pehmusteet, täytteet, tuet ja osastoinnit, materiaaleina esim. styroksi, kuplamuovi tai aaltopahvi *tuotteiden säilyvyyden varmistamiseen ja tutkimiseen tarvittavat tarvikkeet, kuten tärähdys-, kallistus-, kosteus- ja lämpötilaindikaattorit, kosteudenpoistotarvikkeet kuten silikageelipussit, staattisen sähkön purkauksilta suojaavat ESD-tarvikkeet jne. *kuljetuksessa ja varastoinnissa tuotepakkausten niputtamiseen tarvittavat materiaalit, kuten erilaiset siteet, vanteet ja kiristekalvot. Pakkaustarvikkeiksi kutsutaan myös kotitalouksien ja pienyritysten satunnaisessa posti- ja muiden pakettien pakkaamisessa tarvittavia tuotteita, kuten postitus-, muutto- ja säilytyslaatikot, käärepaperit, pakkausteipit ja -narut, kuplamuovit ja -pussit yms. == Lähteet == Luokka:Pakkaus Luokka:Tarvikkeet
Daniel Böhm

Daniel Böhm (s. 16. kesäkuuta 1986) on saksalainen ampumahiihdon olympiamitalisti. Böhm hiihti toisen osuuden Saksan viestijoukkueessa, joka saavutti hopeaa Sotšin olympialaisissa 2014. Samojen kisojen normaalimatkalla hän sijoittui kymmenenneksi. Kontiolahden MM-kilpailuissa 2015 hän oli normaalimatkalla yhdestoista. Hän hiihti toisen osuuden Saksan kultaa voittaneessa miesten viestijoukkueessa. Böhm saavutti nuorten MM-kilpailujen viestissä kultaa 2007 ja pronssia 2006. Pikakilpailussa ja takaa-ajossa hän sai hopeaa 2007. EM-kilpailujen nuorten sarjassa hän sai hopeaa normaalimatkalla ja viestissä 2006. Hän voitti aikuisten sarjassa Euroopan- mestaruuden takaa-ajossa ja sai viestihopeaa 2009, voitti pikakilpailun ja viestin Euroopan-mestaruuden 2010 sekä voitti normaalimatkalla ja viestissä kultaa ja sai takaa-ajossa pronssia 2012. Böhm saavutti ainoan maailmancupin palkintosijansa oltuaan toinen Vancouverin normaalimatkalla kaudella 2008–2009. Böhm lopetti uransa joulukuussa 2016. == Lähteet == Luokka:Saksalaiset ampumahiihtäjät Luokka:Saksalaiset olympiamitalistit Luokka:Vuonna 1986 syntyneet Luokka:Elävät henkilöt
Dominik Windisch

Dominik Windisch (s. 6. marraskuuta 1989) on italialainen uransa lopettanut ampumahiihtäjä.Hän on maailmanmestari ja kolminkertainen olympiamitalisti. Vuonna 2008 Windisch saavutti viestipronssia nuorten MM-kilpailuissa Ruhpoldingissa. Ruhpoldingin MM-kilpailuissa 2012 hän sijoittui miesten viestissä neljänneksi. Nové Měston MM-kilpailuissa 2013 Windisch oli normaalimatkalla 18:s ja sekaviestissä neljäs. Sotšin olympialaisissa 2014 Windisch hiihti kolmannen osuuden Italian pronssia saavuttaneessa sekaviestijoukkueessa. Pikakilpailussa hän oli 11:s, takaa-ajossa ja yhteislähtökilpailussa 25:s sekä miesten viestissä viides. Oslon MM- kilpailuissa 2016 hän sijoittui yhteislähdössä neljänneksi ja pikakilpailussa viidenneksi. Pyeongchangin talviolympialaisissa 2018 Windisch sai pronssia pikakilpailussa sekä sekaviestissä, ja oli takaa-ajossa 16:s yhteislähdössä 17:s ja normaalimatkalla 50:s. Östersundin MM-kilpailuissa 2019 hän voitti kultaa yhteislähdössä ja pronssia sekaviestissä. Anterselvan MM-kilpailuissa 2020 hän saavutti hopeaa sekaviestissä ja oli neljästoista yhteislähdössä. Pokljukan MM-kilpailuissa 2021 hän kuului kuudenneksi sijoittuneeseen viestijoukkueeseen. Pekingin talviolympialaisissa 2022 hän sijoittui viidenneksi yhteislähdössä, seitsemänneksi viestissä, 14:nneksi normaalimatkalla, 26:nneksi takaa-ajossa ja 30:nneksi pikamatkalla. Windisch voitti ensimmäisen ampumahiihdon maailmancupin osakilpailun kaudella 2015–2016 Canmoren yhteislähdössä. Sitä ennen hän oli parhaimmillaan ollut viides Sotšin pikakilpailussa kaudella 2012–2013. Hän sijoittui kolmanneksi Oberhofin pikakilpailussa ja takaa-ajossa kaudella 2016–2017. == Lähteet == Luokka:Italialaiset ampumahiihtäjät Luokka:Italialaiset olympiamitalistit Luokka:Vuonna 1989 syntyneet Luokka:Elävät henkilöt
Lauberhorn

Lauberhorn on 2 471 metriä korkea vuori Sveitsissä, Bernin Alpeilla, Lauterbrunnenin kunnassa, lähellä Wengenin kylää. Vuori on tunnettu alppihiihtokilpailuistaan, erityisesti vuosittain tammikuussa laskettavasta Alppihiihdon maailmancupin klassikkokilpailusta, Lauberhornin kilpailusta. Lauberhornin syöksylaskurata on maailmancupin pisin, huippunopeudeltaan nopein ja korkeuseroltaan suurin maailmancuprinne. ==Lähteet== * Luokka:Alppien vuoret Luokka:Bernin kantonin vuoret Luokka:Lauterbrunnen
Jungfrau / Männlichen

Jungfrau / Männlichen Jungfrau / Männlichen Paikkakunta: Lauterbrunnen, Sveitsi Talviurheilukeskus: Skigebiet Grindelwald- Wengen Vuori: Lauberhorn Rinneluokitus: Musta Yläasema: 1 506 m Ala-asema: 1 273 m Korkeusero: 233 m Pituus: 1 020 m Maksimijyrkkyys: 72 % Keskijyrkkyys: 22,8 % Stadion: Skistadion Lauberhorn- rennen Wengen Hissi Hissi Hissi: Innerwengen Tyyppi: 4-hengen tuolihissi Kapasiteetti: 1 600 henkilöä/h Ala-asema: 1 273 m Yläasema: 1 506 m Miehet Miehet Pujottelu Pujottelu Lähtö: 1 475 m Maali: 1 285 m Korkeusero: 190 m Pituus: 644 m Maksimijyrkkyys: 72 % Minimijyrkkyys: 4 % Keskijyrkkyys: 29,5 % 1\. MC-kilpailu: 15.1.1967 Jungfrau / Männlichen (myös Lauberhorn Weltcup Slalom) on laskettelurinne Wengenissä Lauterbrunnenin kunnassa Sveitsissä. Jungfrau / Männlichenillä laskettava Lauberhornin pujottelu kuuluu vuonna 1967 perustetun alppihiihdon maailmancupin klassikkokilpailuihin ja se on laskettu vuodesta 1930 alkaen Lauberhornin alppihiihtokilpailuissa. Jungfrau / Männlichen -rinne päättyy samalle maalialueelle kuin normaalisti edellispäivänä laskettava Lauberhornin syöksylasku. Kilpailut on nimetty Lauberhorn-vuoren mukaan, kun taas itse laskettelurinne on nimetty Männlichen- ja Jungfrau-vuorten mukaan. Vuoteen 2003 saakka sunnuntainen Lauberhornin pujottelu muodosti yhdessä edellispäivän syöksylaskun kanssa alppiyhdistetyn. Vuonna 2004 alppiyhdistetty peruuntui syöksylaskun mukana ja vuosina 2005–2020 laskettiin perjantaina superalppiyhdistetty, jonka pujottelulasku laskettiin joko Jungfrau- tai Männlichen-rinteessä. ==Reitti== Jungfrau / Männlichen alkaa Allmendin rautatieaseman läheltä 1 506 metriä merenpinnan yläpuolella ja se päättyy Wengenin eteläpuolelle Schiltwaldin vuoristokylään 1 273 metriä merenpinnan yläpuolelle. Laskettelurinteen erikoisuus on sen keskellä oleva puumökki. Laskusuunnassa mökin vasemmanpuoleinen laskettelurinne on lähempänä Jungfrau-vuorta ja siksi se on nimeltään Jungfrau. Laskusuunnassa oikeanpuoleinen laskettelurinne puolestaan on lähempänä Männlichen-vuorta ja siksi se on nimeltään Männlichen. Jungfrau / Männlichen -rinne on yksi maailmancupin haastavimmista pujottelurinteistä, sillä siinä on paljon jyrkkyys- ja kaltevuusvaihteluita, keskivaiheilla jyrkkyys on enimmillään noin 70 prosenttia, kun taas loivimmalla kohdalla vähän lähdön jälkeen se on vain neljä prosenttia. Keskimääräinen jyrkkyys on noin 30 prosenttia. ==Lähteet== *Skigebiet Grindelwald – Wengen Jungfrau.ch *Aktuelle Informationen Jungfrau.ch *Pistendaten Jungfrau.ch *Slalom – Internationale Lauberhornrennen Wengen Lauberhorn.ch *Results – Wengen fis-ski.com Luokka:Sveitsin laskettelurinteet Luokka:Alppihiihdon maailmancupin rinteet Luokka:Lauterbrunnenin rakennukset ja rakennelmat Luokka:Lauterbrunnenin urheilu
Sini Sabotagen diskografia

Tämä artikkeli on suomalaisen räppärin Sini Sabotagen diskografiasta. == Studioalbumit == Nimi Julkaisutiedot Lista Myynti Albumilista 22 m² *Julkaistu: 5. joulukuuta 2013 *Levy-yhtiö: PME Records *Formaatti: CD / Digitaalinen 27 – Blueberry Makkonen *Julkaistu: 7. elokuuta 2020 *Levy- yhtiö: Universal Music *Formaatti: Digitaalinen 26 – == EP:t == Nimi Julkaisutiedot Lue mun huulilta *Julkaistaan: 29. toukokuuta 2015 *Formaatti: digitaalinen *Levy-yhtiö: Warner Music Finland == Singlet == Vuosi Single Latauslista Singlelista Radiolista Albumi 2012 ”Sanaton” – – – 2013 ”Levikset repee” (mukana VilleGalle) 1 1 12 22 m² ”Miks” 5 14 29 2014 ”Lambada” 29 – – ”Kovempaa kyytiä” 6 – 83 2015 ”Lue mun huulilta” (mukana Goucci) – – 65 Lue mun huulilta 2016 ”Skirt (House Of Sabotage)” (mukana Djangomayn) – – – ”Aidoin (House Of Sabotage)” – – – ”Elinkautinen (House Of Sabotage)” – – – ”Friikki (House Of Sabotage)” (mukana Yeboyah) – – – 2017 ”Lande” – – – 2018 ”Sä oot siinä” (mukana Matti8) – – – 2020 ”Käärmeet” – – – Blueberry Makkonen ”Online” – – – ”Aerobist” – – – 2024 ”Kuori mua” – 12 30 == Musiikkivideot == * 09 (2012) * Levikset repee (2013 – ohj. Joonas Kenttämies) * Lambada (2014 – ohj. Kim Koponen) * Kovempaa kyytiä (2014 – ohj. Kim Koponen) * Lue mun huulilta (2015 – ohj. Kim Koponen) * Kuori Mua (2024 – ohj. Heikki Slåen) == Vierailevana artistina == Artisti Kappale Albumilta Muut vierailijat Vuosi Cheek "Fresh" Jare Henrik Tiihonen 2009 JVG "Sun stiflat" jvg.fi Heikki Kuula 2012 Aste "MRJS!" Sirkus palaa 2012 Lieminen "No mut hei" – 2014 Mäkki "Yössä" Ihan pomona Adi L Hasla 2015 Mäkki "Satasen Laina" 2019 == Mukana kokoelmilla == * Suomihiphoppia Vol. 5 (2008) * Ipanapa räp (2013) == Lähteet == Luokka:Diskografiat
Ahkera

Ahkera voi tarkoittaa seuraavia asioita: *S/S Ahkera, matkustajahöyrylaiva *S/S Ahkera, hinaaja *Lahden Ahkera, lahtelainen urheiluseura.
Joonas Kostiainen

Joonas Kostiainen (s. 5. maaliskuuta 1987) on suomalainen moottoriurheilija. Hän aloitti uransa karting-sarjoissa. Vuonna 2007 Kostiainen kilpaili Formula Renault NEC -sarjassa Koiranen Motorsport -formulatallissa, joka tunnettiin aiemmin nimellä Koiranen bros. Motorsport. Kostiainen on sukua huippusuunnistaja Veikko Kostiaiselle. == Lähteet == * http://www.driverdb.com/drivers/joonas-kostiainen/ Luokka:Suomalaiset autourheilijat Luokka:Vuonna 1987 syntyneet Luokka:Elävät henkilöt
Planai

Planai Planai Paikkakunta: Schladming, Itävalta Talviurheilukeskus: Planai Vuori: Planai Rinneluokitus: Musta Yläasema: 1 908 m Ala-asema: 740 m Korkeusero: 1 168 m Pituus: 4 100 m Maksimijyrkkyys: 52 % Keskijyrkkyys: 28,5 % Stadion: WM-Park Planai Hissi Hissi Hissi: Planai, Burgstallalmbahn Tyyppi: Gondolihissi, 8-hengen tuolihissi Kapasiteetti: 3 800 henkilöä/h, 2 800 henkilöä/h Ala-asema: 750 m Väliasema: 1 825 m–1 573 m Yläasema: 1 908 m Miehet Miehet Syöksylasku Syöksylasku Lähtö: 1 753 m Maali: 777 m Korkeusero: 976 m Pituus: 3 334 m Maksimijyrkkyys: 52 % Keskijyrkkyys: 29,3 % MM- kilpailut: 6.2.1982, 9.2.2013 1\. MC-kilpailu: 22.12.1973 Super-G Super-G Lähtö: 1 348 m Maali: 777 m Korkeusero: 571 m Pituus: 1 885 m Maksimijyrkkyys: 52 % Keskijyrkkyys: 30,3 % MM-kilpailu: 6.2.2013 1\. MC-kilpailu: 27.11.1988 Suurpujottelu Suurpujottelu Lähtö: 1 145 m Maali: 765 m Korkeusero: 380 m Pituus: 1 300 m Maksimijyrkkyys: 52 % Minimijyrkkyys: 17 % Keskijyrkkyys: 29,2 % MM-kilpailut: 3.2.1982, 15.2.2013 1\. MC-kilpailu: 9.12.1978 Pujottelu Pujottelu Lähtö: 958 m Maali: 744 m Korkeusero: 214 m Pituus: 596 m Maksimijyrkkyys: 52 % Minimijyrkkyys: 25 % Keskijyrkkyys: 35,9 % MM-kilpailut: 7.2.1982, 17.2.2013 1\. MC-kilpailu: 21.12.1975 Naiset Naiset Super-G Super-G 1\. MC-kilpailu: 26.11.1988 Suurpujottelu Suurpujottelu Lähtö: 1 105 m Maali: 745 m Korkeusero: 360 m Maksimijyrkkyys: 52 % Minimijyrkkyys: 17 % MM- kilpailut: 2.2.1982, 14.2.2013 1\. MC-kilpailu: 18.3.2012 Pujottelu Pujottelu Lähtö: 936 m Maali: 744 m Korkeusero: 192 m Pituus: 550 m Maksimijyrkkyys: 52 % Minimijyrkkyys: 25 % Keskijyrkkyys: 34,9 % 1\. MC-kilpailu: 11.1.2022 Joukkueparipujottelu Joukkueparipujottelu MM-kilpailu: 12.2.2013 1\. MC- kilpailu: 16.3.2012 Planai on laskettelurinne Planain talviurheilukeskuksessa Schladmingissa Itävallassa. Planai tunnetaan erityisesti siinä järjestettävässä alppihiihdon maailmancupin miesten pujottelun iltakilpailusta, The Nightrace. Vuosina 2023–2024 Planailla järjestettiin myös iltasuurpujottelukilpailut, jotka olivat ensimmäiset ja ainoat suurpujottelun maailmancupin iltakilpailut. Aiemmin illalla on järjestetty parisuurpujottelukilpailuja Italian Alta Badiassa. Planailla miehet ovat kilpailleet vuosina 1982 ja 2013 alppihiihdon maailmanmestaruuksista. Naiset laskivat ainoastaan suurpujottelukilpailut Planailla, vuonna 2013 naiset laskivat muut lajit viereisessä Streicher-rinteessä. ==Reitti== Planai alkaa samannimisen vuoren huipulta 1 908 metriä merenpinnan yläpuolelta. Planain lopussa on Weirather-S-mutka, jonka jälkeen avautuu loppujyrkänne Zielhang (Maalijyrkänne), joka on koko rinteen jyrkin kohta 52 %:n jyrkkyydellä. Planai loppuu 740 metriä merenpinnan yläpuolella Planet Planai -rakennuksen viereen. ==Lähteet== thumb|left|250px|Streicher (vas.) ja Planai (kesk.). *Planai & Hochwurzen: Holiday in Schladming, Austria planai.at *Planet Planai planai.at *Planai: Schladming-Dachstein schladming-dachstein.at *Pistepanorama Ski amadé skiamade.com *Die Rennstrecke wsvschladming.at *Results – Schladming fis- ski.com ===Viitteet=== Luokka:Itävallan laskettelurinteet Luokka:Alppihiihdon maailmancupin rinteet Luokka:Schladming
Streicher

Streicher tarkoittaa seuraavia: ==Sukunimenä== Streicher on saksankielinen sukunimi. * Johann Andreas Streicher (1761–1833), saksalainen pianisti ja pianojen tekijä * Johann Baptist Streicher (1796–1871), itävaltalainen pianojen tekijä * Julius Streicher (1885–1946), saksalainen kansallissosialisti * Ludwig Streicher (1920–2003), itävaltalainen kontrabasisti * Nannette Streicher (1769–1833), saksalainen pianojen tekijä * Rudolf Streicher (s. 1939), itävaltalainen poliitikko (SPÖ) * Theodor Streicher (1874–1940), itävaltalainen säveltäjä ==Maantieteessä== * Streicher, laskettelurinne Schladmingissa Itävallassa.
Mathieu Orfila

Mathieu Joseph Bonaventura Orfila (24. huhtikuuta 1787 – 12. maaliskuuta 1853) oli kokeellisen toksikologian kehittäjä. Hän oli syntyjään espanjalainen (Mateu Josep Bonaventura Orfila i Rotger), mutta teki elämäntyönsä Ranskan hovissa.Gallo MA. History and scope of toxicology, kirjassa Klaassen C, toim., Casarett and Doull's Toxicology. McGraw-Hill, New York 2013. ISBN 978-0-07-176923-5. Hän teki kemiallisia analyysejä ruumiinavauksista ja aloitti siten oikeustoksikologian. Hän kehitti aikansa tavallisimman myrkyttämiseen käytetyn aineen, arsenikin, analytiikkaa. Hän tutki myös aktiivisesti vastamyrkkyjä muun muassa koirakokeissa ja totesi useat siihen asti käytetyt vastamyrkyt tehottomiksi.Tuomisto J, Koulu M, Farmakologian historiaa, kirjassa Koulu M, Mervaala E, Tuomisto J: Farmakologia ja toksikologia, 8. p., s. 22–24. Kustannus Oy Medicina, Kuopio 2012. ISBN 978-951-97316-4-3. Verkossa Historia ==Lähteet== == Aiheesta muualla == Luokka:Toksikologia Luokka:Espanjalaiset tieteilijät Luokka:Vuonna 1787 syntyneet Luokka:Vuonna 1853 kuolleet
Podkoren 3

Podkoren 3 Podkoren 3 Paikkakunta: Podkoren, Kranjska Gora, Slovenia Talviurheilukeskus: Ski Kranjska Gora Vuori: Vitranc Rinneluokitus: Musta Yläasema: 1 282 m Ala-asema: 840 m Korkeusero: 442 m Hissi Hissi Hissi: Podkoren Tyyppi: 4-hengen tuolihissi Kapasiteetti: 1 203 henkilöä/h Ala-asema: 840 m Yläasema: 1 282 m Miehet Miehet Suurpujottelu Suurpujottelu Lähtö: 1 278 m Maali: 843 m Korkeusero: 435 m Pituus: 1 235 m Maksimijyrkkyys: 59 % Minimijyrkkyys: 18 % Keskijyrkkyys: 35,2 % 1\. MC- kilpailu: 16.2.1969 Pujottelu Pujottelu Lähtö: 1 038 m Maali: 838 m Korkeusero: 200 m Pituus: 578 m Maksimijyrkkyys: 47 % Minimijyrkkyys: 21 % Keskijyrkkyys: 34,6 % 1\. MC-kilpailu: 1.3.1968 Naiset Naiset Suurpujottelu Suurpujottelu Lähtö: 1 181 m Maali: 855 m Korkeusero: 326 m Pituus: 974 m Maksimijyrkkyys: 47 % Minimijyrkkyys: 18 % Keskijyrkkyys: 33,5 % 1\. MC- kilpailu: 25.1.1976 Pujottelu Pujottelu Lähtö: 1 059 m Maali: 855 m Korkeusero: 204 m Pituus: 578 m Maksimijyrkkyys: 47 % Minimijyrkkyys: 21 % Keskijyrkkyys: 35,3 % 1\. MC-kilpailu: 26.1.1976 Podkoren 3 on laskettelurinne Kranjska Gorassa Sloveniassa. Podkoren 3 tunnetaan alppihiihdon maailmancupin tekniikkalajikilpailujen isäntäpaikkana. ==Lähteet== *Kranjska Gora Winter Map kr-gora.si *Ski lifts kr-gora.si *Podkoren – Ski slope Vitranc cup kraji.eu *Results – Kranjska Gora fis-ski.com Luokka:Slovenian laskettelurinteet Luokka:Alppihiihdon maailmancupin rinteet Luokka:Kranjska Goran kunta
A. C. Green

A. C. Green Jr. (s. 4. lokakuuta 1963 Portland) on yhdysvaltalainen ammattilaisuransa lopettanut koripalloilija. Hän pitää nimissään NBA-ennätystä perättäisten otteluiden määrässä, sillä hän pelasi vuosina 1986–2001 ennätykselliset 1 192 perättäistä ottelua. == Ura == Green opiskeli Benson Polytechnicin high schoolissa, josta hän siirtyi pelaamaan yliopistokoripalloa Oregonin osavaltionyliopistoon. Viimeisenä yliopistokautenaan hän teki keskimäärin 19,1 pistettä ja otti 9,2 levypalloa ottelua kohden. Kauden 1984–1986 jälkeen Green osallistui NBA:n vuoden 1985 varaustilaisuuteen, jossa Los Angeles Lakers varasi hänet tilaisuuden 23:ntena pelaajana. Hän nousi joukkueen aloituksen pelaajaksi kaudella 1986–1987, jolloin Lakers voitti NBA- mestaruuden. Lisäksi joukkue voitti mestaruuden myös kaudella 1987–1988. Tilastollisesti parhaan Lakers-kautensa Green pelasi 1988–1989, jolloin hän teki keskimäärin 13,3 pistettä ja otti 9,0 levypalloa ottelua kohden. Green edusti Los Angeles Lakersia kahdeksan kauden ajan. Kauden 1992–1993 jälkeen hänen sopimustaan ei enää jatkettu, ja syyskuussa 1993 hän siirtyikin vapaana pelaajana Phoenix Sunsiin. Kaudella 1993–1994 Green pelasi tilastollisesti uransa parhaan kauden, sillä hän teki keskimäärin 14,7 pistettä ja otti 9,2 levypalloa ottelua kohden. Hän edusti seuraa joulukuuhun 1996 asti, jolloin hänet kaupattiin Dallas Mavericksille. Kaupan myötä Green, Sam Cassell ja Michael Finley siirtyivät Dallasiin, jolloin Tony Dumas, Loren Meyer ja Jason Kidd siirtyivät Phoenixiin. Green pelasi Dallasissa kauden 1998–1999 loppuun asti, jonka jälkeen hänet kaupattiin takaisin Lakersille. Kaudella 1999–2000 Green aloitti kaikki runkosarjaottelut, mutta teki ainoastaan 5,0 pistettä ottelua kohden. Kauden päätteeksi hän voitti kuitenkin kolmannen NBA- mestaruutensa. Green pelasi viimeisen NBA-kautensa Miami Heatissa kaudella 2000–2001. == Yksityiselämä == Green on harras kristitty. Hän tuli tunnetuksi selibaatistaan, joka kesti hänen koko NBA-uransa ajan. Green avioitui vaimonsa Veroniquen kanssa vuonna 2002. == Lähteet == == Aiheesta muualla == *NBA:n pelaajaprofiili *Basketball-Reference Luokka:Yhdysvaltalaiset koripalloilijat Luokka:Vuonna 1963 syntyneet Luokka:Elävät henkilöt
Take Me Home (Cash Cashin kappale)

Take Me Home on yhdysvaltalaisyhtye Cash Cashin kappale heidän kolmannelta, Overtime EP:ltä, joka sisältää myös albanianyhdysvaltalaisen Bebe Rexhan esittämiä vokaaleja. ”Take Me Home” julkaistiin 13. heinäkuuta Beatportissa sekä muualla maailmassa 14. heinäkuuta 2013. Kappale pääsi 60. sijalle Yhdysvaltain Billboard Hot 100 -listalla maaliskuussa 2014 ollen Cash Cashin ensimmäinen kyseiselle listalle päässyt kappale. DJay Brawnerin ohjaama musiikkivideo julkaistiin 18. joulukuuta 2013. ==Listasijoitukset== Listat (2013) Paras sijoitus Australia (ARIA) 7 Kanada (Canadian Hot 100) 52 Uusi-Seelanti (RIANZ) 29 Yhdysvallat (Billboard Hot 100) 60 Yhdysvallat (Billboard Mainstream Top 40) 17 Yhdysvallat (Billboard Dance/Electronic Songs) 9 ==Lähteet== Luokka:Vuoden 2013 kappaleet Luokka:Bebe Rexhan kappaleet Luokka:Yhdysvaltalaiset musiikkikappaleet
Flumatseniili

pienoiskuva|Injisoitavaa flumatseniililiuosta ampullissa|alt= Flumatseniili (Suomessa kauppanimillä Flumazenil B. Braun, Flumazenil Fresenius Kabi, Flumazenil-hamelnIhmisille tarkoitettujen lääkevalmisteiden valmisteyhteenvedot ATC-koodin perusteella: V03AB25 Fimea.) on gamma- aminovoihappo (GABA) -reseptorin antagonisti, joka vaikuttaa bentsodiatsepiinien vaikutuskohtaan ja estää niiden sitoutumisen. Sen takia sillä voidaan poistaa bentsodiatsepiinien (esim. diatsepaamin, klonatsepaamin ja midatsolaamin) vaikutus ja hoitaa myrkytyspotilaita. ==Lähteet== Luokka:Vastamyrkyt
Roman Skuhravý

Roman Skhuravý (s. 6. tammikuuta 1975) on tšekkiläinen jalkapallovalmentaja ja entinen puolustaja. Kesäkuusta 2015 lähtien hän on toiminut FK Varnsdorfin päävalmentajana. ==Ura== Skuhravý edusti lähes koko pelaajauransa ajan FK Jablonecia. Hän debytoi seuran paidassa vuonna 1993 ja oli mukana juhlimassa ensimmäisellä kaudellaan nousua Gambrinus ligaan. Jablonecissa Skuhravý voitti Tšekin cupin mestaruuden kaudella 1997/98. Vuonna 2000 hän pelasi lainalla FK Baník Ostravassa. Skuhravý jätti Jablonecin kesällä 2003 ja pelasi uransa viimeisen kauden 2003/04 FK Viktoria Plzeňissä. Valmennusuransa Skuhravý aloitti kesällä 2012 FK Baumit Jablonecin juniorivalmentajana. Toukokuussa 2013 hän nousi seuran edustusjoukkueen päävalmentajaksi. Po Kotalově odvolání povede Jablonec Roman Skuhravý Hän johdatti Jablonecin Tšekin cupin mestariksi viikko valmentajaksi tulonsa jälkeen, kun joukkue voitti FK Mladá Boleslavin rangaistuspotkukilpailun jälkeen. Kaudella 2013/14 Jablonec romahti liigassa sijalle 11, mikä oli joukkueen huonoin sijoitus 12 vuoteen. Kauden jälkeen Skuhravý lähti seurasta. Trenér Roman Skuhravý opustí Jablonec, o dalším angažmá jasno nemá Kesäkuussa 2015 Skuhravýsta tuli Tšekin 1. divisioonassa pelaavan FK Varnsdorfin päävalmentaja. Varnsdorf má nového trenéra, na lavičku usedne Roman Skuhravý ==Meriitit== ===Pelaajana=== * Tšekin cup: 1998 * Tšekin 1. divisioona: 1994 ===Valmentajana=== * Tšekin cup: 2013 ==Lähteet== * Roman Skuhravy ===Viitteet=== Luokka:Tšekkiläiset jalkapallovalmentajat Luokka:Tšekkiläiset jalkapalloilijat Luokka:Vuonna 1975 syntyneet Luokka:Elävät henkilöt
Film Independent Spirit Awards

Film Independent Spirit Awards on vuosittain jaettava palkinto, joita jaetaan eri kategorioissa vuoden parhaille Independent-elokuville ja näiden tekijöille. Ensimmäisen kerran palkinnot jaettiin vuonna 1984 Santa Monicassa, Kaliforniassa, Yhdysvalloissa. == Palkintokategoriat == *Paras elokuva *Paras ohjaaja *Paras esikoiselokuva *Paras miespääosa *Paras naispääosa *Paras miessivuosa *Paras naissivuosa *Paras käsikirjoitus *Paras ensimmäinen käsikirjoitus *Paras vieraskielinen elokuva *Paras dokumentti *Paras kuvaus *John Cassavetes -palkinto *Robert Altman -palkinto *Acura Someone to Watch Award *Piaget Producers Award *Truer than Fiction Award == Lähteet == == Aiheesta muualla == * Virallinen sivusto * Järjestön virallinen sivusto Luokka:Yhdysvaltalaiset elokuvapalkinnot
Bruges

Bruges voi tarkoittaa seuraavia: * Brugge (ransk. Bruges), kaupunki Belgiassa * Bruges, ranskalainen kunta Gironden departementissa Akvitaniassa * Bruges, entinen kunta Pyrénées-Atlantiquesin departementissa Akvitaniassa; nykyään osa Bruges-Capbis-Mifagetia. == Katso myös == * Kukkoilijat (In Bruges), elokuva vuodelta 2008.
Erja Hirvi

Erja Hirvi (s. 1968) on suomalainen, Helsingissä asuva ja työskentelevä tekstiilitaiteilija. Hän on opiskellut Helsingin Taideteollisessa korkeakoulussa ja työskennellyt Marimekossa vuodesta 1995 lähinnä kuviosuunnittelijana. Hirven tunnetuimpia kuoseja ovat Lumimarja, Keisarinna, Purnukka ja Kaakaopuu. Kesällä 2014 Hirvi on mukana Kiasman ja Marimekon yhteisnäyttelyssä, joka kantaa nimeä Kimpassa. Tekstiilitaiteilijat TEXO ry myönsi Hirvelle Vuoden tekstiilitaiteilija -tunnustuksen palkinnon vuonna 2021. ==Lähteet== Luokka:Suomalaiset tekstiilitaiteilijat Luokka:Vuonna 1968 syntyneet Luokka:Elävät henkilöt
Tiina Mielonen

Tiina Mielonen (s. 1974) on suomalainen taidemaalari.Kansallisgalleria: Haastattelu: Tiina Mielonen - 2011, 10.5.2011. Viitattu 5.12.2023. Mielonen valmistui Kuvataideakatemiasta 2003. Hänen töitään on AMC Collectionissa Hollannissa sekä lähes kaikissa tärkeimmissä suomalaiskokoelmissa, kuten Helsingin taidemuseossa, Kiasmassa, Emmassa, Saastamoisen kokoelmassa ja Tampereen taidemuseossa. Mielosen töissä näkyy hänen kiinnostuksensa matkailukuvastoon. Postikorteista ja matkailuesitteistä aiheensa valitsevan Mielosen teokset ovat väreiltään kirkkaita ja keskittyvät usein tiettyyn yksityiskohtaan. Ihmiset on yleensä karsittu kuvista pois. Mielonen maalaa Öljyvärillä pleksille ja viimeistelee teokset kerralla. Jälki on suoraa ja luonnosmaista. Lopputuloksen taiteilija haluaa näyttävän helpolta, vaikka taustalla olisi monta aiempaa versiota. Mielonen oli kesällä 2014 mukana Kiasman ja Marimekon yhteisnäyttelyssä nimeltä Kimpassa. Hänelle myönnettiin valtion kolmivuotinen taiteilija-apuraha 2021. ==Lähteet== ==Aiheesta muualla== * * Tiina Mielosen verkkosivut * Tiina Mielonen Taidemaalariliiton Finnish Painters -sivustolla Luokka:Suomalaiset taidemaalarit Luokka:Vuonna 1981 syntyneet Luokka:Elävät henkilöt
Vaikka minä muutuin

Vaikka minä muutuin on suomalaisartisti Jesse Kaikurannan toinen studioalbumi. Universal Music julkaisi sen digitaalisesti ennakkoon iTunes-palvelussa 30. lokakuuta 2013. Muissa digitaalissa kaupoissa sekä CD:nä albumi julkaistiin 1. marraskuuta 2013. Vaikka minä muutuin nousi julkaisuviikollaan Suomen virallisen albumilistan 7:nneksi, joka on sen paras sijoitus listalla. Yhteensä albumi oli listalla 12 viikkoa. == Kappaleet == == Arvostelut == * Keskisuomalainen: positiivinen == Lähteet == Luokka:Vuoden 2013 albumit Luokka:Jesse Kaikurannan albumit
Klaritromysiini

Klaritromysiini (C38H69NO13) on puolisynteettinen makrolideihin kuuluva antibiootti ja erytromysiinin johdannainen. Klaritromysiini on laajakirjoinen antibiootti ja sitä käytetään useiden infektioiden hoidossa. == Vaikutusmekanismi == Klaritromysiini sitoutuu muiden makrolidiantibioottien tavoin bakteerien ribosomien suureen 50S-alayksikköön. Sitoutumisen seurauksena ribosomin toiminta ja proteiinisynteesi inhiboituu. Tämän vuoksi bakteerisolut eivät kykene tuottamaan tarvitsemiaan polypeptideja ja kuolevat. Ihmisen elimistössä klaritromysiini metaboloituu maksassa. Metaboliittina muodostuva (R)-14-hydroksiklaritromysiini on myös tehokas antibiootti. Klaritromysiini on muiden makrolidien tavoin CYP3A4-entsyymin inhibiittori.Herbert Kirst: Antibiotics, Macrolides, Kirk-Othmer Encyclopedia of Chemical Technology, John Wiley & Sons, New York, 2001. Viitattu 6.3.2014 Klaritromysiiniä käytetään bakteerien aiheuttamien hengitystieinfektioiden kuten korvatulehduksen, keuhkoputkentulehduksen ja keuhkokuumeen hoitamiseen. Se tehoaa grampositiivisten bakteerien lisäksi gramnegatiivisista bakteereista Legionella pneumophilaan, Haemophilus influenzaeen, Helicobacter pyloriin ja Chlamydia-suvun lajeihin. Klaritromysiinin mahdollisia haittavaikutuksia ovat mahaoireet, kuulon heikentyminen ja vaikutukset keskushermostossa. == Lähteet == == Aiheesta muualla == * Human Metabolome Database (HMDB): Clarithromycin * Kyoto Encyclopedia of Genes and Genomes (KEGG): Clarithromycin * ChemBlink: Clarithromycin Luokka:Makrolidit Luokka:Laktonit Luokka:WHO:n tärkeimmät lääkkeet
Guilty All the Same

Guilty All the Same on Linkin Parkin vuonna 2014 julkaistun kuudennen studioalbumin, The Hunting Party, ensimmäinen single, joka julkaistiin 6. maaliskuuta 2014 musiikintunnistuspalvelu Shazamissa. Kappaleella on mukana rap-artisti Rakim. == Lähteet == Luokka:Linkin Parkin kappaleet Luokka:Vuoden 2014 kappaleet
Suurella Sydämellä

Suurella Sydämellä on vuoden 2008 tienoilla kehitetty valtakunnallinen seurakuntien vapaaehtoistyön verkkopalvelu Suomessa. Toiminnan ideana on vapaaehtoistehtävien tekeminen ilman pidempiaikaista sitoutumista: vapaaehtoinen lupautuu vain yhteen tehtävään kerrallaan.Suurella Sydämellä auttaa lähimmäistä netissä; YLE, Satakunta 26.9.2009 Palvelu toimii vuonna 2014 Haapajärvellä, Helsingissä, Hämeenlinnassa, Joensuussa, Jyväskylässä, Kaarinassa, Kangasalla, Keravalla, Kirkkonummella, Kotkassa, Kouvolassa, Kuopiossa, Lahdessa, Lappeenrannassa, Liedossa, Lempäälässä, Mikkelissä, Nokialla, Nurmijärvellä, Oulussa, Pirkkalassa, Porvoossa, Salossa, Seinäjoella, Tampereella, Turussa, Uudessakaupungissa, Vaasassa, Valkeakoskella, Vantaalla ja Vihdissä. == Lähteet == == Aiheesta muualla == *Suurella Sydämellä -sivusto *Lehtisaari, Sanna; Lähimmäisenrakkautta, sitä se on: Tutkimus Suurella Sydämellä -vapaaehtoistyön konseptista *Seurakuntien vapaaehtoiset toimimaan Suurella Sydämellä; Vantaan Sanomat 15.9.2013 *Tampere jatkokehittää Suurella Sydämellä -konseptia; Kotimaa 7.10.2013 Luokka:Suomalaiset verkkosivustot
Kehä (kappale)

Kehä on suomalaisartisti Jesse Kaikurannan kappale hänen järjestyksessään toiselta, vuonna 2013 ilmestyneeltä Vaikka minä muutuin -nimiseltä studioalbumilta. Universal Music julkaisi kappaleen albumin toisena singlenä tammikuussa 2014. Kappaleen on säveltänyt Eppu Kosonen, Matti Mikkola sekä Aku Rannila ja sanoittanut Saara Törmä ja Heidi Maria Paalanen. Kappaleen sanoitus kertoo parisuhteen rankasta riitatilanteesta. Kappaleen toistaiseksi ainoa listamerkintä on radiolistan 87. sija. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista – Radiolista 87 ==Lähteet== Luokka:Vuoden 2013 kappaleet Luokka:Jesse Kaikurannan kappaleet